حویلی مجوکہ

حویلی مجوکہ دریائے جہلم کے کنارے پاکستان کے صوبہ پنجاب کا ایک چھوٹا گاؤں ہے۔ یہ 31 ڈگری 49 منٹ اور 37 سیکنڈ شمالی عرض بلد اور 72 ڈگری 15 منٹ اور 30 سیکنڈ طول بلد پر واقع ہے۔ گاؤں میں کم و بیش ایک ہی قوم یعنی مجوکہ سے تعلق رکھنے والے لوگ رہتے ہیں اور اسی وجہ سے یہ گاؤں حویلی مجوکہ کہلاتا ہے۔

اس گاؤں کی بنیاد مجوکہ روایات کے مطابق قریبا 400 سال قبل رکھی گئی تھی۔ آغاز میں گاؤں دریا کے مغربی کنارہ پر ریگستان میں آباد تھا۔ رفتہ رفتہ زرخیز زمین کے استعمال کی وجہ سے آبادی کا ایک بڑا حصہ دریا کے مشرقی کنارہ پر منتقل ہو گیا۔ مغربی حصہ عموما "حویلی مجوکہ" جبکہ مشرقی حصہ "کچہ مجوکہ" کہلاتا ہے۔ اب کچہ مجوکہ بھی اپنی آبادی کی وجہ سے عرف عام میں حویلی مجوکہ کہلانے لگا ہے۔

گاؤں کا مغربی حصہ اس وقت تحصیل خوشاب، ضلع خوشاب، میں جبکہ مشرقی حصہ تحصیل شاہ پور، ضلع سرگودھا میں شامل ہے۔

 بیرونی روابط 

خوشاب کی ضلعی حکومت کا ہوم پیج : http://www.khushab.gop.pk/About_District.htm

زمرہ:جغرافیہ پنجاب (پاکستان) کے نامکمل مضامین
زمرہ:ضلع سرگودھا کی یونین کونسلیں
زمرہ:ضلع سرگودھا کے آباد مقامات
زمرہ:ویکی ڈیٹا سے مختلف مختصر وضاحت